open-index/open-wikipedia-markdown huggingface dataset:
Uhattu

**Uhattu** (**) on Basil Deardenin ohjaama brittiläinen jännitysdraama vuodelta 1961. Elokuvan ovat käsikirjoittaneet
Janet Green ja John McCormick. Siinä salatun homoseksuaalisuutensa takia kiristyksen kohteeksi joutunutta huippulakimiestä esittää Dirk Bogarde ja hänen vaimoaan Sylvia Syms.

*Uhattu* oli maailman ensimmäinen englanninkielinen elokuva, jonka dialogissa käytettiin sanaa *homosexual*. Tästä syystä sen esittäminen kiellettiin Yhdysvalloissa. Elokuva oli yhteiskunnallinen puheenvuoro Britannian homoseksuaalisuuden kriminalisoinnin lopettamisen puolesta, koska silloinen lainsäädäntö antoi helppoja mahdollisuuksia homojen kiristämiseen.

## Juoni
Melville Farr on menestyvä lontoolainen asianajaja, joka elää näennäisen onnellisesti vaimonsa Lauran kanssa. Työväenluokkainen nuori homomies Boy Barrett, jota Farr on salaa tapaillut, pakoilee poliisia varastettuaan huomattavan summan rahaa työnantajaltaan maksaakseen kiristäjille, jotka ovat kuvanneet hänet ja Farrin yhdessä. Barrett yrittää saada apua Farrilta, mutta tämä torjuu hänen yhteydenottonsa koska pelkää hänen yrittävän kiristää itseään. Barrett hirttäytyy putkassa. Kuultuaan tästä Farr järkyttyy ja alkaa selvittää kiristysketjua Barrettin parturiystävän avulla, joka kuitenkin kuolee sydänkohtaukseen kun kiristäjä tulee rikkomaan hänen liikkeensä sisustusta. Ennen kuolemaansa parturimies ehtii soittaa Farrille ja kertoa erään kiristyksen kohteeksi myös joutuneen näyttelijämiehen nimen. Näyttelijä kieltäytyy yhteistyöstä ja sanoo maksavansa vaaditun summan pitääkseen seksuaalisuutensa salassa. Vähitellen Farrin kaksoiselämä alkaa selvitä hänen vaimolleen, joka jättää hänet. Farrin ansiosta kiristäjät tunnistetaan ja Farr päättää todistaa oikeudessa, vaikka se merkitsee hänen maineensa tuhoa ja lakiuransa loppua. Elokuvan lopulla vaimo lupaa palata Farrin luo kun kaikki on ohi. Viimeisessä kuvassa Farr polttaa kiristäjien ottaman kuvan hänestä ja Barrettista takassa.

## Vastaanotto
Elokuva jakoi aikoinaan aiheensa takia mielipiteitä, mutta erityisesti Dirk Bogarden roolityötä pidettiin vaikuttavana. Elokuva vaikutti merkittävästi maan homoseksuaalisuuden dekriminalisointiin vuonna 1967.

*Helsingin Sanomien* Rauno Harjun mielestä Suomen televisiossa vuonna 1974 esitetty elokuva on ”kiihkoton ja aiheeseensa asiallisesti suhtautuva kertomus”. Elokuvan Suomen teatteriensi-ilta oli tammikuussa 1962.

## Lähteet
Jos huonoo onnee ei ois mul ei ois onnee ollenkaan

__NOTOC__
**Jos huonoo onnee ei ois mul ei ois onnee ollenkaan** on suomalaisen punkyhtye Pää Kiin toinen studioalbumi, joka julkaistiin 19. lokakuuta 2018. Musiikkilehti Rumban kriitikot äänestivät albumin vuoden kymmenen parhaan kotimaisen levyn listan kuudenneksi.

## Vastaanotto

Albumi sai hyvän vastaanoton. Soundin Jari Mäkelä antoi albumille täydet viisi tähteä. Hän totesi albumin olevan äärimmäisen hyvin tiivistävä ajan hengen kuvaus, joka täynnä synkkyyttä ja pahaa oloa ja jonka seurauksena tekisi mieli kysyä yhtyeen nokkamieheltä Teemu Bergmanilta ”onko kaikki hyvin?”. Noisen Mikko Nissinen kehui albumia päteväksi teokseksi, vaikka sanoikin yhtyeen debyyttialbumin julkaisun jälkeisiä kokoonpanomuutoksia haitallisena soiton tiukkuuden kannalta, sekä sanoi Bergmanin edellisalbumin sävellyksiä ja sanoituksia nykyistä lennokkaampina.

## Kappaleet

## Lähteet
MG Spirit

**MG Spirit** on espanjalainen alkoholijuomia valmistava perheyritys. Yhtiö tunnetaan etenkin ready to drink -juomistaan, jotka lanseerattiin vuonna 1980. Yrityksen edustamiin tuotteisiin kuuluu myös muun muassa viinoja ja liköörejä.
 
Kuohuviiniyhtiö Henkellin Suomen-tytäryhtiö toi vuonna 2018 Suomen markkinoille kuusi erilaista MG Spiritin ready to drink -juomaa: *[[Mojito]]*, *Vodka Blueberry*, *[[Gin tonic|Gin Tonic]]*, *[[Cuba Libre]]*, *Whisky Cola* ja *Whisky Ginger Ale*. Juomien alkoholipitoisuus on 5,5 tilavuusprosenttia.

## Aiheesta muualla
*MG Spiritin kotisivut (englanniksi)
*MG Spirit Henkellin suomenkielisillä verkkosivuilla
Mun sydän

**Mun sydän** on Kaija Koon kappale, joka julkaistiin singlenä 31. elokuuta 2018. Kappaleen ovat tehneet Henna Sarriola, Jurek ja Minna Koivisto.

Kappaleesta on julkaistu kaksi versiota, joista toisessa kertosäkeen kirosana on korvattu toisella sanalla radiosoittoa varten.

## Kappaleet
; Digitaalinen lataus
# 

; Promosingle
# 
# 

## Listasijoitukset

## Lähteet
Matti Ritola

**Matti Adolf Ritola** (1. tammikuuta 1902 Haapavesi, Suomen suuriruhtinaskunta – 4. toukokuuta 1967 Toijala) oli suomalainen maastohiihtäjä.

Haapaveden Hiihtäjiä ja Toijalan Vauhtia edustanut Ritola kilpaili historian ensimmäisissä talviolympialaisissa Chamonix'ssa 1924, missä hän sijoittui 18 km:llä 11:nneksi. Lahdessa vuonna 1926 järjestetyissä MM-kilpailuissa Ritola oli 30 km:llä yhdeksäs. SM-kilpailuista hän saavutti vuonna 1924 pronssia 30 km:llä ja vuonna 1926 hopeaa 10 km:llä sekä pronssia 30 km:llä. Lisäksi Ritola voitti armeijan mestaruuden vuonna 1923, Ounasvaaran kisojen 30 km:n matkan vuonna 1927 ja oli kolmas Kainuun talvikisoissa 30 km:llä vuonna 1922.

Ritolan isä Juho Ritola (1871–1959) oli 1800-luvun lopun maastohiihdon huippunimiä.

## Lähteet
* 
* Matti Ritola Bio, Stats, and Results Olympics at Sports-Reference.com 

### Viitteet
Erkki Kämäräinen

**Erkki Kämäräinen** (13. kesäkuuta 1897 Sotkamo, Suomen suuriruhtinaskunta – 14. marraskuuta 1964 Kuopio) oli suomalainen maastohiihtäjä.

Iisalmen Visaa edustanut Kämäräinen kilpaili historian ensimmäisissä talviolympialaisissa Chamonix'ssa 1924, missä hän keskeytti 50 km:llä. Lahdessa vuonna 1926 järjestetyissä MM-kilpailuissa Kämäräinen oli 30 km:llä 11:s ja 50 km:llä seitsemäs.

SM-kilpailuista hän saavutti kultaa 60 km:llä ja 5×2 km viestissä vuonna 1923 sekä joukkuekilpailussa vuonna 1929, hopeaa 30 km:llä vuosina 1923 ja 1926 sekä 50 km:llä vuonna 1929 ja pronssia 10 km:llä vuonna 1929. 

Lisäksi Kämäräinen voitti vuonna 1923 Helsingissä Suomen talvikisoissa ja Puijolla 1931, oli toinen Salpausselän kisojen 10 ja 50 km:llä vuonna 1924 ja kolmas Tukholmassa 60 km:llä vuonna 1926.

## Lähteet
* 
* Erkki Kämäräinen Bio, Stats, and Results Olympics at Sports-Reference.com 

### Viitteet
Dom Fernando II e Glória (1843)

**Dom Fernando II e Glória** oli Portugalin laivaston puurunkoinen 50-tykkinen fregatti. 

## Valmistus
Vuonna laivaston Goan intendentti Cândido José Mourão Garcez Palha esitti hallitukselle uuden fregatin valmistamista Damanissa, jossa voitaisiin käyttää Nagar-Avelin teakvarantoja. Kuningas João I vahvisti 1824 aluksen hankinnan. Sisällissota sekä maan poliittinen ja taloudellinen epävarmuus viivästyttivät töiden aloittamista useaan kertaan. Työt aloitettiin laivastontelakalla Damanissa Gil José da Conceiçãon valvonnassa. Alus valmistettiin Damanin laivastontelakalta Intiasta. Alus laskettiin vesille 22. lokakuuta 1843, minkä jälkeen se hinattiin Goaan takiloitavaksi ja varustettavaksi. Alus otettiin palvelukseen 1845.

## Palvelus
Alus aloitti neitsytmatkansa 2. helmikuuta 1845 Goasta päällikkönään Torcato José Marques ja se saapui 4. heinäkuuta Tagusiin Lissaboniin. Ensimmäisen virallisen matkansa alus teki, kun se kuljetti Brasilian keisarin puolison ja Portugalin kuninkaan tyttärineen Madeiralle. Alus kuljetti vuosien aikana muun muassa joukkoja Intiaan, Mozambiqueen ja Angolaan..

Alus korvasi 1865 *Vasco da Gaman* tykistönkoululaivana. Alus teki 1878 viimeisen purjehduksensa Azoreille ja Madeiralle. Alus oli koululaivana ja miehistönä kadetteja. Matkan aikana aluksen miehistö pelasti yhdysvaltalaisen parkin, jolla oli syttynyt tulipalo. Tehtävistä vapauduttuaan alus oli ankkurissa Lissabonissa tykistökoulun majoitusaluksena.

## Lähteet
Keto (täsmennyssivu)

**Keto** voi viitata johonkin seuraavista:

* keto, kuiva niitty
* *keto-*, kemiassa ketoryhmään C=O viittaava etuliite
* Keto, kreikkalaisen mytologian hirviö

## Sukunimenä
* Anders Keto (1849–1892), suomalainen maanviljelijä ja valtiopäivämies
* Hugo Keto (s. 1998), suomalainen jalkapalloilija
* J. W. Keto (1884–1947), suomalainen poliitikko (SDP, SKDL) ja toimittaja
* Jaakko Keto (1914–1977), diplomaatti
* Johan Erik Keto (1826–1882), suomalainen maanviljelijä ja valtiopäivämies
* Juhani Keto (1947–2018), suomalainen koripalloilija
* Juho Keto (1892–1964), suomalainen jääkärivänrikki
* Pihla Keto-Huovinen (s. 1974), Kokoomuksen kansanedustaja ja juristi
* Piia Keto, kuvataiteilija, kuvittaja ja suunnittelija.
Itä-Uudenmaan ja Porvoonjoen vesien- ja ilmansuojeluyhdistys

**Itä-Uudenmaan ja Porvoonjoen vesien- ja ilmansuojeluyhdistys ry** on kahdentoista kunnan, yhdentoista maataloudellisen ja luonnonsuojeluyhdistyksen ja yhden teollisuuslaitoksen muodostama vuonna 1988 perustettu vesien ja ilman suojelemista edistävä yhdistys. Se on myös Suomen Vesiensuojeluyhdistysten Liiton jäsen.  Yhdistys teettää muun muassa sinilevän havainnointiin liittyviä tutkimuksia jäsenalueellaan.

## Lähteet
Valoa ja energiaa

**Valoa ja energiaa** on suomalaislaulaja Dannyn vuonna 1996 julkaistu studioalbumi. Danny piti sitä uransa ensimmäisenä todellisena rock-äänitteenään. Levy sisältää modernia rock-musiikkia, jota sävelsivät nuoret lauluntekijät. *Valoa ja energiaa* oli arvostelumenestys ja radiotoimittajat valitsivat sen maaliskuun levyksi.

## Kappaleet

#
#
#
#
#
#
#
#
#
#
#

## Lähteet
* 

### Viitteet
Nils Nilsson (toimittaja)

**Nils Karl Nilsson** (12. syyskuuta 1908 Tuusula – 6. marraskuuta 1985 Helsinki) oli suomalainen toimittaja ja ammattiyhdistysliikkeen vaikuttaja. Hän kuului niin sanottuihin skogilaisiin sosiaalidemokraatteihin.

Nilsson oli vuosina 1949–1958 Kulutusosuuskuntien Keskusliiton (KK) ruotsinkielisen lehden *Konsumentbladetin* päätoimittaja, vuosina 1958–1960 *[[Päivän Sanomat|Päivän Sanomien]]* taloustoimittaja ja vuosina 1961–1973 SAK:n taloustutkimussihteeri. Hän kirjoitti *[[Arbetarbladet]]iin* 1940–1950-luvuilla nimimerkillä *Sokrates Karlsson* sekä SAK:n *[[Palkkatyöläinen|Palkkatyöläiseen]]* ja *[[Löntagaren]]iin* 1970–1980-luvuilla. Nilsson sai sosiaalineuvoksen arvonimen vuonna 1970. Hän oli sosiaali- ja terveysministeriön alaisen hintaneuvoston jäsen 1970-luvulla.

Nilsson kuului ulkoministeriön asettamaan toimikuntaan, joka selvitti vuoden 1973 EEC-vapaakauppasopimuksen edullisuutta Suomelle. Hän jätti toimikunnan mietintöön eriävän mielipiteen, jossa vastusti sopimuksen solmimista ilman samanaikaista hintojen ja investointien kontrollin tiukentamista. Hän myös allekirjoitti sopimusta vastustaneen EEC-vetoomuksen.

## Lähteet
Pedofilian vastainen aktivismi

**Pedofilian vastainen aktivismi** ilmenee pedofiilien, pedofiileja puolustavien ryhmien, lapsipornografian ja seksuaalisen hyväksikäytön vastustamisena. Suora toiminta voidaan toteuttaa esimerkiksi mielenosoituksin, joissa vastustetaan seksuaalirikollisuutta, aikuisten ja lasten välisen seksuaalisen kanssakäymisen laillistamista ajavia ryhmiä ja internetin käyttäjiä, jotka yrittävät päästä harrastamaan seksiä alaikäisten kanssa.

Suomessa seksuaalisesti hyväksikäytettyjä auttaa ja tukee vuonna 1997 perustettu Suomen Delfins.
Artesunaatti

**Artesunaatti** (C19H28O8) on heterosyklinen seskviterpeenilaktoneihin kuuluva orgaaninen yhdiste. Yhdistettä käytetään lääketieteessä malarian hoitoon. Artesunaatti kuuluu WHO:n julkaisemalle tärkeimpien lääkeaineiden listalle.

## Ominaisuudet ja käyttö
Artesunaatti vaikuttaa *[[Plasmodium]]*-suvun malarialoisioihin. Todennäköinen vaikutusmekanismi on, että artesunaatti hajoaa radikaaleiksi, jotka alkyloivat malarialoisioiden DNA:ta, vaikuttavat solujen ATPaasientsyymeihin ja solukalvojen proteiineihin. Artesunaatti metaboloituu ihmiselimistössä nopeasti varsinaiseksi vaikuttavaksi aineeksi dihydroartemisiniiniksi eli se on aihiolääke. 

WHO suosittelee artesunaattia ensilinjan hoitomuodoiksi niin miedon kuin erityisesti vakavan malarian hoidossa. Artesunaattia voidaan annostella joko ruiskeena lihakseen tai laskimoon, suun kautta tablettina tai peräpuikkona. Artesunaattia käytetään ainoastaan yhdistelmänä yhdessä amodiakiinin, meflokiinin tai pyrimetamiinin ja sulfadoksiinin kanssa. Tyypillisesti artesunaattia käytetään natriumsuolanaan artesunaattinatriumina. Lääkeaine on yleisesti ottaen hyvin siedetty ja haittavaikutukset ovat harvinaisia. 

Artesunaatti on puolisynteettinen yhdiste ja sitä valmistetaan lähtemällä artemisiniinista. Artemisiniini pelkistetään di-isobutyylialumiinihydridin tai natriumboorihydridin avulla dihydroartemisiniiniksi, joka reagoi meripihkahappoanhydridin kanssa muodostaen artesunaattia.

## Lähteet
Harri Edgren

**Harri Herman Edgren** (27. heinäkuuta 1909 Pietari, Venäjän keisarikunta – 13. huhtikuuta 1996 Helsinki) oli suomalainen vasemmistolaisen kansansivistystyön vaikuttaja. Hän vaikutti pääasiassa ruotsinkielisessä työväenliikkeessä. 

Edgrenin isä oli konsuli ja kirjakauppias Robert Edgren, jonka perhe asui ennen lokakuun vallankumousta Pietarissa Venäjällä ja sen jälkeen Viipurissa. Edgren opiskeli 1930-luvun alussa Kölnin yliopistossa Saksassa ja valmisteli kesken jäänyttä väitöskirjaa kirjailija Romain Rollandista. Sotien jälkeen Edgren liittyi Suomen Kommunistiseen Puolueeseen (SKP). Hän oli mukana perustamassa vasemmistolaista Folkets bildningsförbund -säätiötä vuonna 1946 ja toimi sen rehtorina ja sihteerinä vuosina 1955–1974. Hän järjesti kodissaan Helsingissä vuosina 1950–1974 kurssimuotoista kulttuurikasvatusta nuorisolle. Hän työskenteli myös Helsingin venäläisen lyseon ruotsinkielen opettajana 1953–1964. Edgren päätoimitti kulttuurilehti *Progressia* vuosina 1963–1965 ja *[[Kontakt]]ia* vuosina 1965–1970. Hän kuului SKP:n vähemmistöön. Hän oli eläkepäivinään aktiivinen *[[Uppslagsverket Finland]]* -tietosanakirjan toimituskunnassa. Hän oli myös Yleisradion ruotsinkielisen ohjelmaneuvoston jäsen 1950–1955.

## Lähteet
J. A. O. Preus II

**Jacob Aall Ottesen Preus II** (8. tammikuuta 1920 St. Paul, Minnesota – 13. elokuuta 1994 Burnsville, Minnesota) oli yhdysvaltalainen luterilainen pastori, joka toimi vuosina 1969–1981 luterilaisen Missouri-synodin johtajana eli presidenttinä.

## Elämä
Preus syntyi Minnesotan St. Paulissa 8. tammikuuta 1920. 12. kesäkuuta 1943 hän avioitui Delpha Mae Hollequen (1919-1996) kanssa. Preus valmistui Minneapolisin Luther Seminarystä vuonna 1945 ja vihittiin pastoriksi saman vuoden helmikuussa. Kuusi vuotta myöhemmin hän sai filosofian tohtorin arvon Minnesotan yliopistosta.

Preus palveli pastorina useita vuosia eri paikoissa eli Saint Paulissa, Luvernessa sekä Mankatossa, kaikki Minnesotan osavaltiossa. Vuonna 1958 hänestä tuli Illinoisin Springfieldin Concordia Theological Seminaryn professori ja vuonna 1962 sen presidentti.

Vuosina 1969-1981 hän toimi Missouri-synodin presidenttinä ja vuonna 1992 hän sai emeritus-presidentin arvonimen. Hän kuoli 13. elokuuta 1994 Minnesotan Burnsvillessä.

## Kirjallinen tuotanto
Preusin kirjoittamiin kirjoihin kuuluivat *What Stands Between?* (1949), *It Is Written* (1971) sekä *The Second Martin: The Life and Theology of Martin Chemnitz* (1994). Lisäksi hän käänsi englanniksi useita Martin Chemnitzin teoksia: *The Two Natures in Christ* (1971), *The Lord's Supper* (1979), *Justification: The Chief Article of Christian Doctrine as Expounded in Loci Theologici* (1985) sekä *Loci theologici* (1989). Lisäksi hän käänsi Philipp Melanchthonin teoksen *Loci communes* (1992) (suom. *Ydinkohdat*).

## Lähteet
James Ricketson

**James Ricketson** (s. 1949) on australialainen elokuvaohjaaja.

Ricketson tuomittiin elokuussa 2018 Kambodžassa kuudeksi vuodeksi vankeuteen vakoilusta. Ihmisoikeusjärjestö Human Rights Watch on tuominnut vakoilusyytteet jyrkästi. Pidätettäessä kesäkuussa Ricketson oli kuvaamassa miehittämättömällä lennokilla opposition mielenosoitusta. Ricketson armahdettiin syyskuussa 2018. Pääministeri Hun Senin kansanpuolueen voitettua parlamenttivaalit heinäkuussa 2018 hallitus on vapauttanut poliittisia vankeja.

Ricketson tuomittiin jo 2014 kahden vuoden ehdolliseen vankeuteen. Vuonna 2016 hän sai sakot pedofilian vastaisen järjestön halventamisesta väitettyään, että järjestö olisi manipuloinut todistajia.

## Filmografia
* *Chequerboard*, (televisiosarja, 1 jakso)   1974 – ohjaaja, tuottaja 
** It Wasn't Going to Happen to Me (1974) 
* *[[Third Person Plural]]*, 1978 – ohjaaja, käsikirjoittaja
* *Roslyn and Blagica. Everyone Needs a Friend*, (lyhyt dokumentti) 1979 – ohjaaja
* *Women of the Sun*, (minisarja, 1 jakso) 1982 – ohjaaja
** Alinta, the Flame, (1982) 
* *[[Yön suudelma]]* (*Candy Regentag*), 1989 – ohjaaja
* *[[Blackfellas]]*, 1993 – ohjaaja, käsikirjoittaja

;Näyttelijä 
* *Missä vihreät muurahaiset uneksivat* (*Wo die grünen Ameisen träumen*), ohjaus: Werner Herzog, 1984 – Philip Adams 
* *Unelmapirskeet* (*Australian Dream*), ohjaus: Jackie McKimmie 1987 – Bill (The Baby) 

;Muu tekijä 
* *Tender Hooks* (script editor), ohjaus: Mary Callaghan, 1989

## Lähteet

## Aiheesta muualla
* 
*
Euroopan neuvoston museopalkinto

**Euroopan neuvoston museopalkinto** on Euroopan neuvoston vuodesta 1977 alkaen myöntämä palkinto museolle, jonka panostus tietämykseen Euroopan kulttuuriperinnöstä on ollut merkittävä.

Suomeen palkinto on osunut: 
* 1982 Ahvenanmaan museo, Maarianhamina
* 1994 Lapin maakuntamuseo, Rovaniemi
* 2001 Teatterimuseo, Helsinki 

## Lähteet
Mikael Romberg

**Karl Mikael Romberg** (26. syyskuuta 1909 Karjaa – 10. joulukuuta 1996) oli suomalainen vasemmistolainen toimittaja ja poliitikko.

Romberg oli alkuperäiseltä ammatiltaan sähköteknikko. Hän toimi Suomen Kommunistisen Puolueen (SKP) ruotsinkielisenä sihteerinä vuosina 1945–1951, ja kuului SKP:n keskuskomiteaan vuodesta 1948 sekä SKDL:n ruotsinkieliseen työvaliokuntaan vuodesta 1945. Hän toimi *Kommunisten*-lehden päätoimittajana 1948–1949 ja *[[Ny Tid]]* -lehden toimitussihteerinä 1952–1953 sekä päätoimittajana 1953–1973. Romberg oli Suomenruotsalaisten kansankäräjien edustajana vuodesta 1952. Hän kuului myös Suomi–Puola yhdistyksen johtokuntaan.

Rombergin puoliso oli runokokoelman julkaissut kulttuuritoimittaja Margaretha Lindgren.

## Lähteet
Junioreiden valtakunnallisten sarjojen karsinnat (salibandy)

**Junioreiden valtakunnallisten sarjojen karsinnat** ovat vuosittaiset, turnausmuotoisena järjestettävät karsinnat salibandyn A-C-junioreiden valtakunnallisiin sarjoihin. Karsinnat pelataan elo-syyskuussa noin kuukausi ennen sarjojen alkamista.

## Järjestelmä
Valtakunnallisten sarjojen karsinnoissa ratkaistaan paikat kaikkiin junioreiden valtakunnallisiin sarjoihin, lukuun ottamatta A-poikien SM-sarjaa, jossa on periytyvät sarjapaikat.

Lohkot jaetaan neljästä arvontakorista valtakunnallisesti. Jokainen halukas joukkue voi hakea lohkon järjestämisvastuuta itselleen. Karsintalohkon järjestäjä arvotaan.

## Karsinnat 2018
### A-poikien I-divisioonan karsinnat

### A-tyttöjen SM-karsinnat

### B-poikien valtakunnallisten sarjojen karsinnat

### B-tyttöjen SM-karsinnat

### C1-poikien valtakunnallisten sarjojen karsinnat

### C2-poikien SM-karsinnat

### C-tyttöjen SM-karsinnat

## Katso myös

* A-tyttöjen SM-sarja
* A-poikien I-divisioona
* B-tyttöjen SM-sarja
* B-poikien SM-sarja
* B-poikien 1. divisioona

* C-tyttöjen SM-sarja
* C1-poikien SM-sarja
* C1-poikien 1. divisioona
* C2-poikien SM-sarja

## Lähteet
* http://salibandy.fi/uutiset/salibandyliiton-uutiset/c-junioreiden-karsintojen-lohkojaot-arvottu/ 
* http://salibandy.fi/uutiset/salibandyliiton-uutiset/kausi-kaynnistyi-junioreiden-karsinnoilla/
* http://salibandy.fi/kilpailu/valtakunnalliset-sarjat/
Mul on sut

”**Mul on sut**” on suomalaisen laulaja-lauluntekijä Leon kappale, joka julkaistiin singlenä 27. heinäkuuta 2018. Kappaleen on säveltänyt ja sanoittanut Leo, ja sillä vierailee Janna. Tuotannosta vastaavat Aki Sihvonen ja Jukka Immonen. Kappale sai alkunsa keväällä 2018, kun Leo ja Janna olivat yhdessä studiossa työstämässä materiaalia Jannan seuraavalle albumille. Tauolla Leo soitteli itsekseen uutta kappaletta, jonka oli kirjoittanut edellisenä päivänä. Janna tykästyi kuulemaansa ja he päättivät yhdessä tuottaja Aki Sihvosen kanssa levyttää kappaleen duettona. ”Mul on sut” on rakkauslaulu, joka käsittelee tunnetta, kun on ”elämässä kaikki hyvin ja [on] ihminen kenen kanssa voin jakaa ilot ja surut”.

”Mul on sut” nousi parhaimillaan Suomen radiosoittolistan sijalle 37. Yhteensä listaviikkoja kappaleelle kertyi seitsemän. Kappaleeseen kuvattiin myös musiikkivideo, jonka ohjasi Ville Juurikkala. Video on kuvattu Leon ja tämän veljen omistamalla *Kathrina*-purjelaivalla. Videolla nähdään muun muassa The 69 Eyes -rumpali Jussi 69, Sunrise Avenuen solisti Samu Haber, ja malli-juontaja Maryam Razavin.

## Kappaleet
# Mul on sut – 03:26

## Listasijoitukset

## Lähteet
Jusif Ali

**Jusif Ali** (s. 4. toukokuuta 2000, Espoo) on sudanilais-suomalainen jalkapalloilija, joka pelaa laitahyökkääjänä Veikkausliigan FC Lahdessa. Ali debytoi Veikkausliigassa kaudella 2018 Ilveksen riveissä.

## Seurajoukkueet

Jusif Alin pelaajaura aikuisten tasolla alkoi kaudella 2016, kun hän nousi HJK:n Kakkosessa pelanneen reservijoukkue Klubi 04:n kokoonpanoon. Ali pelasi kausien 2016–2017 aikana yhteensä 24 ottelua Kakkosessa, mutta ei päässyt pelaamaan HJK:n edustusjoukkueessa.

Ali siirtyi kaudeksi 2018 Veikkausliigassa pelanneeseen Ilvekseen. Ali debytoi Veikkausliigassa 8. huhtikuuta 2018 ottelussa HJK–Ilves. Hän pelasi kauden aikana kolmessa liigaottelussa sekä lainalla Ykkösen JJK:ssa. Ali siirtyi elokuussa 2018 kroatialaisen Dinamo Zagrebin organisaatioon. Hän pelasi kauden 2018–2019 Dinamon juniorijoukkueissa. Syyskuussa 2019 Ali siirtyi kyproslaisen Pafoksen organisaatioon, jonka junioreissa hän pelasi kauden 2019–2020. Ali palasi takaisin Suomeen ja siirtyi Ykkösen AC Oulu riveihin syyskuussa 2020. Kaudeksi 2021 hän siirtyi Veikkausliigan HIFK:n riveihin, jossa hän pelasi marraskuuhun 2022 saakka ja siirtyi FC Lahteen.

## Maajoukkue

Jusif Ali debytoi ikäluokkansa (2000) maajoukkueessa 14-vuotiaana 14. huhtikuuta 2015 Senecissä pelatussa ottelussa Slovakia–Suomi. Hän pelasi oman ikäluokkansa maajoukkueessa 35 ottelua ja teki niissä seitsemän maalia. Ali edusti Suomea juniorimaajoukkueputken läpi, mutta lokakuussa 2023 hänet valittiin Sudanin A-maajoukkueeseen MM-karsintaan. Alin isän sudanilaiset sukujuuret toivat hänelle edustusmahdollisuuden Sudanin maajoukkueeseen.

## Lähteet

## Aiheesta muualla

* Jusif Ali Palloliiton sivuilla 
* Jusif Ali Veikkausliigan sivuilla
* Jusif Ali Soccerwayn sivuilla
* Jusif Ali Transfermarktin sivuilla
Moscow (Idaho)

**Moscow** on kaupunki Latah’n piirikunnassa, Idahon osavaltiossa, Yhdysvalloissa. Sen väkiluku oli vuoden 2020 väestönlaskennassa 25&nbsp;435. Moscow on Latah’n piirikunnan suurin kaupunki ja hallintokeskus.

## Kuvia kaupungista

Tiedosto:Moscow First United Methodist Church.jpg|First United Methodist Church -kirkko.
Tiedosto:The Palouse 1.jpg|Peltoa Moscow'n lähellä.
Tiedosto:Moscow-id-us-main-st-rain.png|Moscow'n keskustaa.


## Lähteet

## Aiheesta muualla
Kenneth Appel

**Kenneth Ira Appel** (8. lokakuuta 1932 Brooklyn, New York – 19. huhtikuuta 2013 Dover, New Hampshire) oli yhdysvaltalainen matemaatikko, joka tunnetaan kuuluisan neliväriteoreeman todistamisesta tietokoneen avulla yhdessä Wolfgang Hakenin kanssa vuonna 1976.

## Ura
Appel opiskeli New Yorkin Queens Collegessa ja suoritti kandidaatintutkinnon vuonna 1953. Hän työskenteli jonkin aikaa aktuaarina ja palveli sitten kaksi vuotta armeijassa. Vuonna 1955 Appel aloitti jatko-opinnot Michiganin yliopistossa Roger Lyndonin ohjauksessa ja valmistui tohtoriksi vuonna 1959. Jatko-opintojensa aikana hän tapasi tulevan vaimonsa Carole Steinin. Valmistuttuaan hän työskenteli kaksi vuotta kryptografian parissa Princetonissa (Institute for Defense Analyses).

Vuodesta 1961 alkaen Appel työskenteli Illinois’n yliopistossa (University of Illinois at Urbana–Champaign). Hän tutki siellä ryhmäteoriaa ja laskettavuutta.

Yhdessä Wolfgang Hakenin kanssa Appel ratkaisi matematiikassa pitkään avoimena olleen kysymyksen, neliväriongelman. He osoittivat, että jokainen tasossa oleva kartta, jossa on vain yhtenäisiä valtioalueita, voidaan värittää käyttäen enintään neljää väriä niin, että naapurivaltiot ovat aina eriväriset. Appelin ja Hakenin todistus perustui olennaisella tavalla tietokoneen käyttöön: tietokoneohjelman avulla käytiin läpi yli tuhat alkeistapausta. Kun kaikki tapaukset oli käyty läpi, tiedettiin, ettei ole olemassa tasokarttaa, jossa neljällä värillä väritys ei onnistuisi. Tietokoneajo kesti yli tuhat tuntia. Appelin lapset auttoivat todistuksen yksittäisten tapausten tarkastamisessa. Appel ja Haken julkaisivat todistuksensa kahdessa artikkelissa *Illinois Journal of Mathematicsissa*. He saivat neliväriongelman ratkaisemisesta American Mathematical Societyn Fulkerson-palkinnon vuonna 1979.

Vuonna 1993 Appel siirtyi New Hampshiren yliopistoon, josta hän jäi eläkkeelle vuonna 2003.

## Yksityiselämä
Appelilla ja hänen vaimollaan Carolella oli kolme lasta, Andrew (s. 1960), Laurel (1962–2013) ja Peter (s. 1964).

## Lähteet
Damb Sadaat -vaihe

**Damb Sadaat -vaihe** oli Indus-kulttuuria edeltänyt kehitysvaihe Quetta-Mundigakin seuduilla nykyisissä Pakistanissa ja Afganistanissa noin 3500–2800 eaa. Jaksoa sanotaan myös Faidz Mohammad -kaudeksi. Kulttuurin asutuskeskittymä on Quettan laaksossa, joka on Pishin Lora-joen sivuhaaran varrella. Etelämpänä kulttuuria oli Shar Sardarin ja nykyisen Kalatin tienoilla.

## Löytöpaikkoja

Paikkoja on löydetty 37. Keskimääräinen paikan koko 2,6&nbsp;ha, mikä vastaa muutaman sadan asukkaan kylää. 29 paikan koko on arvioitu. Tällöin 25 paikkaa on kooltaan alle 5&nbsp;ha.  Löytöpaikkojen yhteinen ala on arviolta noin 97&nbsp;ha.

Yli 10 ha

Quetta Miri 23&nbsp;ha
Mundigak 18,75&nbsp;ha
Kranai hill 10,7&nbsp;ha

1,1–3,5&nbsp;ha

Sra Kala
Faiz Mohammad
Damb Sadaat
Gurdi Mound
Q-25
Kasiano Dozakh
Isplinji 1
Deh morasi Ghundai
Q-26

## Aiempien kulttuurien paikkoja lähellä

* Kechi Beg -vaihe
* Kili Gul Mohammad
* Togau Kalatin laaksossa

## Katso myös
* Esiharappalaiset kulttuurit
* Kot Diji -vaihe

## Lähteet
* Possehl, Gregory L.,Indus age : the beginnings Philadelphia , University of Pennsylvania Press 1999, 

### Viitteet
Gambinapsykoosi

**Gambinapsykoosi** on Rytmihäiriön seitsemäs studioalbumi, joka julkaistiin 28. syyskuuta 2018 levymerkillä Sakara Records. Edeltävien albumien tapaan sanoitukset käsittelevät Saatanan sekä päihteiden voimaa.

Albumin ensimmäinen single ”Spurgurituaali” sekä sen musiikkivideo julkaistiin 18. toukokuuta 2018. Toinen single ”Räjähtävä lepakko helvetistä” julkaistiin 31. elokuuta 2018.

Yhtye on kuvaillut albumia seuraavasti:

## Taustaa
Runsas vuosi *[[Todellisuuden mestari]]* -albumin jälkeen yhtye ilmoitti marraskuussa 2014 aloittaneensa uusien kappaleiden harjoittelemisen. Lokakuussa 2016 yhtyeen perustamisesta lähtien rumpalina toiminut Otto Luotonen ilmoitti eroavansa yhtyeestä. Luotosen eron jälkeen rumpaliksi pestattiin Herra Ylppö & Ihmiset -yhtyeessä ja HIMissä soittanut Jukka Kröger. Vielä nimeämättömän seitsemännen studioalbumin äänitykset alkoivat 15. helmikuuta 2018.

## Vastaanotto

Albumi sai hyvän vastaanoton. Soundin Isla Mäkinen antoi albumille neljä tähteä viidestä, ja sanoi kieli poskessa tehdyn hardcoren ja metallimusiikin fuusiolevyn ilahduttavan allekirjoittanutta, ja sanoi viimeisteltyjen soundien ja runollisten sanoitusten tekevän tehtävänsä. V2.fi-sivuston Jesse Kärkkäinen antoi albumille niin ikään neljä tähteä. Hän totesi yhtyeen ottaneen jälleen askeleen eteenpäin paikallaan junnaamisen sijaan, ja kehittänyt soundiaan. Hän ei pitänyt voimakkaan asenteen omaavan albumin paria heikompaa kappaletta suurempana ongelmana onnistuneiden sävellysten ja sanoitusten ansiosta.

## Kappaleet

## Lähteet

## Aiheesta muualla
* 
*
Kechi Beg -vaihe

**Kechi Beg -vaihe** oli eräs Indus-kulttuuria edeltänyt varhaisharappalainen vaihe
Belutshistanissa ja nykyisen Pakistanin luoteisosissa.

## Alue
Kulttuuri oli Belutsistanissa ja Luoteis-Pakistanissa. Tarkemmin kulttuuria oli paljon Quetta-Pishinissä, Jhalawanissa ja Loralaissakin, mutta se ulottui etelässä Makraniin asti.

## Löytöpaikkoja
Yli 20 ha
*Dabar Kot 24,3 ha
*Quetta Miri 23,0 ha
*Sheri Khan Tarakai 21,0 ha
10–20 ha
*Mundigak
*Q-32
*Kargushki Damb
*Lewan
*Periano Ghundai
*L-3
*Badrang Damb
*Phusi Damb
5–10 ha
*Dosia Khal Damb
*Tor Ghundal
*eräs paikka lähellä Kuki Dambia
*Duki kumpu
*Sayid Maurez Damb
*Zik
*Sraduk Makranissa

Joitain muita pienempiä tunnettuja paikkoja
*Faiz Mohammad
*Damb Sadaat
*Sur Jangal
*Shar Sardar
*Rana Ghundai
*Gumla
*Q-17
*Kechi Beg
*Kili Ghul Mohammed
*Ispinji 2
*Sibri 2
*Togau

## Lähteet
*Gregory L. Possehl, Indus age : the beginnings, Philadelphia 1999, , University of Pennsylvania Press

### Viitteet
Margareta Aminoff

**Gerda Margareta Aminoff** (o.s. **von Rettig**; 23. maaliskuuta 1913 Helsinki – 4. helmikuuta 1998 Helsinki) oli suomalainen järjestövaikuttaja ja Ruotsalaisen Kansanpuolueen (RKP) poliitikko.

Aminoffin vanhemmat olivat RKP:n puheenjohtaja Eric von Rettig ja Nanna Wilhelminä Ahlström. Aminoff kirjoitti ylioppilaaksi vuonna 1930 ja opiskeli Helsingin yliopistossa kirjallisuushistoriaa ja pohjoismaista filologiaa, mutta ei suorittanut tutkintoa. Hän työskenteli ruotsinkielen ja kansalaistaidon opettajana Helsingin tyttöjen ammattikoulussa 1948–1964. Aminoff oli Barnavårdsföreningen i Finland -yhdistyksen sihteeri vuosina 1937–1942 ja Väestöliiton ruotsinkielisen rinnakkaisorganisaation Svenska befolkningsförbundet i Finlandin toiminnanjohtaja vuosina 1951–1984. Hän oli toimittajana *[[Aftonposten (1944)|Aftonpostenissa]]* 1944–1945, radiokriitikkona *[[Nya Pressen (1921–1974)|Nya Pressenissä]]* 1948–1949 ja teatterikriitikkona *[[Appell (lehti)|Appell]]issa* 1949–1960.

Aminoff kuului RKP:n puoluehallitukseen vuosina 1957–1962 ja laajennettuun puoluehallitukseen vuosina 1962–1968, ja oli puolueen Helsingin-osaston varapuheenjohtaja vuodesta 1966. Hän kuului Helsingin kaupunginvaltuustoon vuosina 1961–1968 ja oli edustajana suomenruotsalaisilla kansankäräjillä vuosina 1964–1970. Aminoff teki Helsingin valtuustossa vuonna 1962 aloitteen Eläintarhanajojen kieltämisestä vaarallisena tapahtumana. Hän oli Svenska Kvinnoförbundetin Helsingin osaston puheenjohtaja 1977–1982.

Margareta Aminoffin puoliso oli vuodesta 1936 toimittaja ja poliitikko Torsten G. Aminoff.

## Lähteet
Ympäristöahdistus

**Ympäristöahdistus** tarkoittaa vaikeita tuntemuksia ympäristöongelmiin liittyen. Ympäristötuhot ja niiden uhka aiheuttavat monissa ihmisissä ahdistusoireita, pelkoa ja huolta. Ympäristöahdistuksen oireet muodostavat skaalan. Yhdessä päässä ovat vakavat psykosomaattiset oireet. Toisessa päässä ovat epämääräiset levottomuuden sekä alakulon tuntemukset. Keskeinen osa ympäristöahdistusta on ilmastonmuutokseen liittyvä ilmastoahdistus.

Ympäristöahdistusta on tutkittu kasvavassa määrin 2000-luvulla. Osa tutkijoista käyttää ahdistus-termiä ja toiset määrittelevät samankaltaiset ilmiöt esimerkiksi distressiksi tai huoleksi. Eräissä maissa on keskusteltu selvästi enemmän ympäristöahdistuksesta, kun taas toisissa maissa ilmiötä ei ole julkisesti tunnustettu. Käytännön tutkimusta on tehty etenkin Australiassa, Ruotsissa (klimatångest) ja Yhdysvalloissa. Suomeksi ilmestyi ensimmäinen teos ympäristöahdistuksesta syksyllä 2017: Panu Pihkalan kirja *Päin helvettiä? Ympäristöahdistus ja toivo*.

## Lähteet
Antti Kiiskinen

**Antti Kiiskinen** on suomalainen pesäpalloilija, joka edustaa kaudella 2023 Pattijoen Urheilijoita. Kiiskisellä on sopimus Sotkamon Jymyn kanssa kauden 2023 loppuun, mutta hän pelaa sopimuksensa viimeisen kauden lainasopimuksella Pattijoen joukkueessa .  Kiiskinen on Pyhäjärven Pohdin kasvatti, mutta hänet tunnetaan ennen kaikkea Kärsämäkisistä juuristaan. Pelipaikaltaan Kiiskinen on polttaja tai pesävahti.

Kiiskisen ura miesten sarjoissa alkoi vuonna 2013 Reisjärven Pilkkeen Suomensarja- joukkueessa. Kaudeksi 2015 Kiiskinen siirtyi pelaamaan Ykköspesistä Haapajärven Pesä-Kiiloihin. Kaudella 2016 Kiiskinen oli Sotkamon Jymyn sopimuspelaaja ja pääsikin tekemään Superpesis debyyttinsä Sotkamon Jymyn joukkueessa. Kausi kului kuitenkin pääosin Suomensarjassa ja juniorisarjoissa. Loppukaudesta Kiiskinen pelasi lainapelaajana Jyväskylän Kirissä 8 runkosarjan ottelua ja 2 ylempien pudotuspelien ottelua. Kauden 2017 Kiiskinen pelasi Kempeleen Kirissä superpesistä ja Muhoksen Pallo-Salamoissa ykköspesistä lainapelaajana Sotkamon Jymystä. Kaudella 2018 Kiiskinen kuului jo Sotkamon Jymyn vakiomiehistöön, mutta kävi kahden ottelun lainasopimuksella Haminan Palloilijoissa. Kaudesta 2019 eteenpäin Kiiskinen on pelannut kokonaan Sotkamon Jymyssä, kunnes siirtyi Pattijoelle kaudeksi 2023. 

Kiiskinen on pelannut urallaan Superpesiksessä 164 runkosarjaottelua. Näissä otteluissa hän on lyönyt 4+41=45 juoksua ja tuonut 45 juoksua. Kärkilyöntejä hän on kerännyt 292 kappaletta. Ylempien pudotuspelien otteluita hän on pelannut 27 kappaletta. Näissä otteluissa hän on lyönyt 2+3=5 juoksua ja tuonut 4 juoksua. Kärkilyöntejä hän on kerännyt 55 kappaletta.

Ykköspesiksessä Kiiskinen on pelannut 27 runkosarjan ottelua ja 2 karsintasarjan ottelua. Näissä otteluissa hän on lyönyt 3+5=8 juoksua ja tuonut 19 juoksua. Kärkilyöntejä hän on kerännyt 101 kappaletta. Tilastot päivitetty 15.9.2022.

## Saavutukset
* 1 SM-kulta: 2020
* 1 SM-hopea: 2019

## Lähteet
Márathos

**Márathos** () tai **Maráthi** (Μαράθι) (”Fenkoli”) voi viitata seuraaviin paikkoihin Kreikassa:

* Márathos eli Maráthi, saari Dodekanesian saariryhmässä lähellä Pátmosta
* Palaiósouda eli Maráthi, Kreetan saariin kuuluva saari Soúdanlahdessa

## Katso myös

* Marathonísi, useita paikkoja
Alankomaiden naisten lentopallomaajoukkue

**Alankomaiden naisten lentopallomaajoukkue** edustaa Alankomaita naisten arvokilpailuissa ja kansainvälisissä lentopallokilpailuissa. Se on voittanut Euroopan-mestaruuden vuonna 1995 sekä saavuttanut useita muita EM-mitaleja. Olympialaisissa joukkue on sijoittunut parhaimmillaan viidenneksi ja MM-kilpailuissa neljänneksi.

## Arvokilpailut
### Olympialaiset
* Viides 1996
* Kuudes 1992

### MM-kilpailut
* Neljäs 2018 
* Seitsemäs 1998
* Kahdeksas 2006
* Yhdeksäs 1990, 1994, 2002
* Kymmenes 1956
* Yhdestoista 2010
* Kahdestoista 1962
* Kolmastoista 2014
* Viidestoista 1970 
* Kuudestoista 1974, 1982
* Seitsemästoista 1978

### EM-kilpailut
* Kultaa 1995
* Hopeaa 1991, 2009, 2015, 2017
* Pronssia 1985
* Neljäs 2003
* Viides 1951, 1987, 1999, 2001, 2005, 2007, 2019
* Kuudes 1979
* Seitsemäs 1949, 1967, 1993, 2011
* Yhdeksäs 1963, 1971, 1981, 1997, 2013
* Kymmenes 1958, 1977
* Yhdestoista 1975, 1983

## Lähteet

## Aiheesta muualla
Serbian naisten lentopallomaajoukkue

**Serbian naisten lentopallomaajoukkue** edustaa Serbiaa naisten arvokilpailuissa ja kansainvälisissä lentopallokilpailuissa. Se on voittanut  maailmanmestaruuden vuonna 2018 sekä Euroopan-mestaruuden vuosina 2011, 2017 ja 2019. Olympialaisissa joukkue on saavuttanut hopeaa vuonna 2016 ja pronssia vuonna 2021 pelatuissa kisoissa.
 
## Arvokilpailut
### Olympialaiset
* Hopeaa 2016 
* Pronssia 2021 
* Viides 2008
* Yhdestoista 2012

### MM-kilpailut
* Kultaa 2018 
* Pronssia 2006 
* Seitsemäs 2014
* Kahdeksas 2010

### EM-kilpailut
* Kultaa 2011, 2017, 2019
* Hopeaa 2007
* Pronssia 2015
* Neljäs 2013
* Seitsemäs 2005, 2009
* Yhdeksäs 2003

## Lähteet
Sulo Juntunen

**Sulo Juntunen** (, 1. syyskuuta 1915 Pietari  – 19. marraskuuta 1980 Petroskoi) oli Neuvosto-Karjalassa vaikuttanut pietarinsuomalainen taidemaalari, joka tunnetaan erityisesti maisemamaalauksistaan. Luontomaisemien ohella hän maalasi runsaasti kaupunki- ja teollisuusympäristöjä sekä muun muassa metsätyömaita. 

Juntunen on ainoa Neuvostoliiton kansantaiteilijan arvonimellä palkittu karjalainen taidemaalari. Häntä pidetään Ragnar Nyströmin, Liisa Tombergin, Ortjo Stepanovin, Jaakko Rugojevin ja Leo Lankisen ohella yhtenä merkittävimmistä suomensukuisista karjalaistaiteilijoista. Juntusen tuotantoa on muun muassa Karjalan tasavallan kansallismuseon, Venäläisen taiteen museon sekä Tretjakovin gallerian kokoelmissa.

## Elämä
Sulo Juntunen syntyi pietarinsuomalaiseen perheeseen, joka muutti Tampereelle vuonna 1920. Hänen isänsä oli suomalaissyntyinen suutari Heikki Juntunen. Kansakoulun jälkeen Juntunen ehti hankkimaan ammattikoulusta puusepän ja valurin pätevyyden, ennen kuin hänen perheensä palasi Neuvostoliittoon laittomasti vuonna 1932. Perhe lähetettiin Uralille, josta Juntunen muutti kahden vuoden kuluttua Neuvosto-Karjalan Petroskoíhin yhdessä äitinsä kanssa. Hän työskenteli aluksi Äänisen konetehtaan valimossa kaavaajana, jonka jälkeen opiskeli vuosina 1934–1936 Petroskoin metsäopistossa ja 1936–1941 Petroskoin taidekoulussa sen perustajan Veniamin Popovin johdolla.

Myöhemmin toisen maailmansodan aikana Juntunen oli metsätyömiehenä Permin alueella, koska häntä ei inkerinsuomalaisena lähetetty rintamalle. Palattuaan Petroskoihin 1945 Juntunen alkoi työskentelemään taidemaalarina, ja vuotta myöhemmin hänet hyväksyttiin Neuvostoliiton taiteilijaliiton jäseneksi. Neuvostoliitossa pidettyjen näyttelyiden lisäksi hänen töitään oli useaan otteeseen esillä myös Suomessa ja DDR:ssä. Vuosina 1953–1967 Juntunen toimi Neuvosto-Karjalan taiteilijaliiton puheenjohtajana.

Juntunen kuoli vaikeaan sairauteen vuonna 1980 Petroskoissa. Hänet on haudattu Suolusmäen hautausmaalle.

## Lähteet
Cyril Mardall

**Cyril Mardall** (tai **Cyril Sjöström Mardall**, alkujaan *Cyril Leonard Sjöström* tai *Lennart Cyril Sjöström*, 21. marraskuuta 1909 Helsinki – 1. kesäkuuta 1994 Englanti) oli suomalaissyntyinen brittiläinen modernistisen tyylin arkkitehti. Suomessa hänet tunnetaan parhaiten vuonna 1958 valmistuneesta Lontoon suomalaisesta merimieskirkosta, jonka ensimmäisiä versioita hän suunnitteli jo ennen toista maailmansotaa. Mardall suunnitteli uransa aikana kymmeniä kouluja ja oppilaitoksia, muun muassa Warwickin yliopiston rakennuksia.  Myös Lontoon Southwarkin kirjasto on hänen piirtämänsä. Vielä eläkevuosinaankin 1970-luvun keskivaiheilta alkaen hän suunnitteli rakennuksia Irlantiin ja Karibian alueelle yhdessä vaimonsa June Parkin kanssa.

## Elämä ja ura
Cyril Sjöström syntyi Helsingissä arkkitehti Einar Sjöströmin ja englantilaisen oopperalaulaja Phyllis Eleanor o.s. Mardallin pojaksi. Hän opiskeli Helsingin Nya Svenska Läroverketissä ja muutti isänsä kuoltua äitinsä mukana Lontooseen 1920-luvun keskivaiheilla. Siellä hän opiskeli arkkitehtuuria Northern Polytechnic- ja Architectural Association School -oppilaitoksissa. Hän jäi asumaan Englantiin, alkoi käyttää sukunimenään äitinsä tyttönimeä Mardall ja sai Britannian kansalaisuuden 1928.

1930-luvulla Mardall opetti arkkitehtuuria Lontoossa ja osallistui Suomessa Olympiastadionin suunnittelukilpailuun Ole Gripenbergin toimistossa, jonka ehdotus sai toisen palkinnon. 1950-luvun lopulla Mardall avusti amerikansuomalaista arkkitehtia Eero Saarista Yhdysvaltojen Lontoon-suurlähetystön rakennusvaiheessa. Myöhemmin hän toimi aktiivisesti Suomen ja Britannian välisten kulttuuriyhteyksien edistäjänä.

Vuonna 1944 Mardall perusti arkkitehtuuritoimiston yhdessä F. R. S. Yorken ja Eugene Rosenbergin kanssa. Yorke, Rosenberg & Mardall -toimistoja perustettiin Lontoon jälkeen muun muassa Hongkongiin, Singaporeen, Nigeriaan, Egyptin Kairoon ja Australian Sydneyyn. Mardall jäi yrityksestä eläkkeelle 1975.

## Lähteet
Seututie 717

**Seututie 717** on Vaasan Tervajoelta Vaasan keskustaan kulkeva seututie. Tie kulkee pääosin Vaasan kaupungin alueella, mutta sillä on lyhyt osuus Mustasaaren kunnassa. Seututiellä 717 on pituutta noin 34 kilometriä ja se on kokonaan päällystetty. Se on pääosin kaksikaistainen lukuun ottamatta lyhyttä nelikaistaista osuutta Vaasan Huutoniemessä. Tiellä on yhteensä kolme epäjatkumoa.

## Reitti
Tie alkaa valtatien 18 eritasoliittymästä Vaasaan kuuluvan Vähänkyrön Tervajoelta. Tie kulkee Tervajoen lävitse ja seuraa Kyrönjoen vartta Vähäänkyröön. Vähässäkyrössä tie kulkee pääkatuna ja risteää kiertoliittymässä seututien 718, joka kulkee Vöyrille ja Oravaisiin. Vähästäkyröstä tie jatkuu joen vartta Merikaartoon, jossa tie kulkee kylän pohjoispuolitse.

Pian Merikaarron jälkeen tulee Vaasan ja Mustasaaren kuntaraja. Veikkaalassa seututie 717 risteää ensin yhdystien 7174 ja sitten yhdystien 7461 kanssa. Mustasaaren ja Vaasan kuntaraja tulee muutama kilometriä Veikkaalan jälkeen. Vanhassa Vaasassa tie risteää yhdystien 7173 kanssa, jossa myös seututie 717 kääntyy. Seuraavaan epäjatkuvuuteen risteyksestä on vain reilut 500 metriä. Huutoniemessä tie risteää valtatien 8 ja eurooppatien E8 kanssa eritasoliittymänä. Risteysalueella on lyhyt nelikaistatie. Tie kääntyy pian risteyksen jälkeen. Osuus Huutoniemestä on eteenpäin on seututieksi kapeaa runkokatua. Tie päättyy Sepänkyläntielle, joka yhdistää valtatiet 3 ja 8 sekä eurooppatiet E8 ja E12.

## Nähtävyyksiä
* Vanha Vaasa

## Lähteet
John Edmond

**John Edmond** (s. 18. marraskuuta 1936, Luanshya, Pohjois-Rhodesia) on rhodesialainen folklaulaja, kitaristi ja rumpali. Hän tuli tunnetuksi 70-luvulla rhodesialaisista isänmaallisista lauluistaan ja oli uransa huipulla Rhodesian sisällissodan aikaan.

## Ura
Edmondin lapsuudessa hänen vanhempansa muuttivat Skotlannin ja keskisen Afrikan välillä. Hän kävi koulua Pohjois-Rhodesian Luanshyassa, Skotlannin Edinburghissa ja Christian Brothers Collegessa Etelä-Afrikan Pretoriassa. Hänen musikaaliset kykynsä huomattiin jo nuoressa iässä ja hän osallistui muun muassa koulujensa kuoro- ja musiikkitoimintaan sekä erilaisiin musiikkikilpailuihin. Collegen jälkeen Edmond työskenteli Roan Antelopen kuparikaivoksessa.

50-luvun puolivälissä kuluttua Edmond liittyi Etelä-Rhodesian armeijaan, jossa hän palveli Kongon rajalla, Njassamaassa (nyk. Malawi) ja Etelä-Rhodesiassa (nyk. Zimbabwe). Näihin aikoihin Edmond hankki kitaran ja tutustui Bill Colemaniin armeijassa. Opittuaan soittamaan kitaraa Colemanin opastuksella Edmond perusti Bushcats Skiffle Group -yhtyeen vuonna 1958 yhdessä armeijassa tapaamiensa ystäviensä Eugene van der Wattin ja Ian Kerrin kanssa. Päätettyään sotilaallisen uransa Edmond lähti Englantiin opiskelemaan tietotekniikkaa, josta hän palasi Rhodesiaan 60-luvun puolivälissä. Bushcats esiintyi ympäri Rhodesiaa muutaman vuoden ajan, kunnes Edmond vuonna 1967 muutti Etelä-Afrikkaan työn perässä.

Edmondista tuli tunnettu rhodesialaisten keskuudessa maan sisällissodan aikaan julkaistuaan esikoisalbuminsa *Troopiesongs*. Laulujen kirjoittamisen ohella hän oli myös säveltäjä, joka sävelsi hittikappaleita kuten ”The UDI Song”. Edmond jatkoi rhodesialaisen musiikin tekemistä myös sisällissodan päättymisen ja Zimbabwen itsenäistymisen jälkeen.

Edmondilla on myös oma levy-yhtiönsä Roan Antelope Music. 

## Yksityiselämä
Vuodesta 1987 lähtien Edmond ja hänen vaimonsa ovat pitäneet *Kunkuru*-nimistä lomakeskusta Etelä-Afrikan Bela-Belassa. Edmondilla on neljä lasta ja hän on harrastanut mm. karatea.

## Lähteet
Etelä-Korean naisten lentopallomaajoukkue

**Etelä-Korean naisten lentopallomaajoukkue** edustaa Korean tasavaltaa naisten arvokilpailuissa ja kansainvälisissä lentopallokilpailuissa. Se on saavuttanut olympialaisissa pronssia vuonna 1976 sekä MM-kilpailuissa pronssia vuosina 1967 ja 1974.
 
## Arvokilpailut
### Olympialaiset
* Pronssia 1976
* Neljäs 1972, 2012
* Viides 1968, 1984, 2004, 2016
* Kuudes 1964, 1996
* Kahdeksas 1988, 2000

### MM-kilpailut
* Pronssia 1967, 1974
* Neljäs 1978, 1994
* Viides 1990
* Kuudes 2002
* Seitsemäs 1982
* Kahdeksas 1986
* Yhdeksäs 1998
* Kolmastoista 2006, 2010
* Seitsemästoista 2018

## Lähteet
Ayanami

**Ayanami** voi tarkoittaa ainakin seuraavia:

## Laivat
* *[[Ayanami (1909)|Ayanami]]*, vuonna 1909 vesille laskettu Kamikaze-luokan torpedovenehävittäjä
* *[[Ayanami (1929)|Ayanami]]*, vuonna 1929 vesille laskettu Fubuki-luokan hävittäjä
* Ayanami-luokka, Japanin meri-itsepuolustusvoimien seitsemän aluksen hävittäjäluokka
** *[[Ayanami (DD-103)|Ayanami]]*, vuonna 1957 vesille laskettu Ayanami-luokan hävittäjä

## Muut
* Rei Ayanami, yksi *[[Neon Genesis Evangelion]]* -animesarjan päähenkilöistä
Vanessa Marquez

**Vanessa Marquez** (21. joulukuuta 1968 Los Angeles, Kalifornia – 30. elokuuta 2018 South Pasadena, Kalifornia, Yhdysvallat) oli yhdysvaltalainen näyttelijä. Hän näytteli sairaanhoitaja Wendy Goldmania sairaalasarja *[[Teho-osasto (televisiosarja)|Teho-osasto]]ssa* vuosina 1994–1997. Poliisi ampui Marquezin hänen kotonaan South Pasadenassa Kaliforniassa elokuussa 2018. Hän kärsi mielenterveysongelmista.

Marquez syytti George Clooneya joutumisestaan pois sarjasta. Hän sanoo, että syynä oli se, että hän puhui rasismista ja seksuaalisesta häirinnästä, kun *Teho-osastoa* tehtiin.

## Lähteet

## Aiheesta muualla
*
Saksan naisten lentopallomaajoukkue

**Saksan naisten lentopallomaajoukkue** edustaa Saksaa naisten arvokilpailuissa ja kansainvälisissä lentopallokilpailuissa. Se on saavuttanut Euroopan-mestaruuskilpailuissa hopea- ja pronssimitaleja. Olympialaisissa joukkue on parhaimmillaan sijoittunut kuudenneksi ja MM-kilpailuissa viidenneksi. Saksaan vuonna 1990 liittynyt Itä-Saksa voitti aikanaan kaksi Euroopan-mestaruutta sekä saavutti yhden olympiahopean.
 
## Arvokilpailut
### Olympialaiset
* Kuudes 1984, 2000
* Kahdeksas 1972, 1996
* Yhdeksäs 2004

### MM-kilpailut
* Viides 1994
* Seitsemäs 2010
* Yhdeksäs 2014
* Kymmenes 1960, 2002
* Yhdestoista 2006, 2018
* Kolmastoista 1962, 1986, 1990, 1998
* Neljästoista 1982
* Kuudestoista 1956
* Kahdeksastoista 1978
* Yhdeksästoista 1974

### EM-kilpailut
* Hopeaa 2011, 2013
* Pronssia 1991, 2003
* Neljäs 1995, 1999, 2009
* Viides 1983, 1993, 2015
* Kuudes 1985, 1989, 2007, 2019
* Kahdeksas 1977, 2017
* Yhdeksäs 1979, 1987, 1997, 2001
* Kymmenes 1958, 1967, 1971, 1975, 1981
* Yhdestoista 1963, 2005

## Lähteet

## Aiheesta muualla
I-lista

**I-lista** (*Investors' List*) oli keskisuurille yrityksille tarkoitettu Helsingin pörssin arvopaperilista. 

I-lista syntyi lokakuussa 1998 yhdistämällä OTC-lista ja meklarilista. Lista oli tarkoitettu keskisuurille, toimintansa ja asemansa vakiinnuttaneille yrityksille. Yrityksen markkina-arvon tuli olla vähintään 20 miljoonaa markkaa.

I-lista poistui käytöstä, kun pörssin kaikki listat yhdistettiin 2.10.2006 alkaen yhdeksi pohjoismaiseksi listaksi.

## Lähteet
Bulgarian naisten lentopallomaajoukkue

**Bulgarian naisten lentopallomaajoukkue** edustaa Bulgariaa naisten arvokilpailuissa ja kansainvälisissä lentopallokilpailuissa. Se on voittanut Euroopan-mestaruuden vuonna 1981 sekä saavuttanut olympialaisissa pronssia vuonna 1980.
 
## Arvokilpailut
### Olympialaiset
* Pronssia 1980

### MM-kilpailut
* Neljäs 1952, 1962
* Viides 1956
* Kuudes 1970
* Kahdeksas 2002
* Yhdeksäs 1978, 1982
* Kymmenes 1998
* Yhdestoista 2014
* Kahdestoista 1986, 2018
* Kolmastoista 1974

### EM-kilpailut
* Kultaa 1981
* Pronssia 1979, 2001
* Neljäs 1950, 1971, 1975, 1983, 1987, 1997
* Viides 1955, 1958, 1963, 1995
* Kuudes 1967
* Seitsemäs 1977, 1989, 1991, 1999, 2003
* Kahdeksas 2009, 2019
* Yhdeksäs 1993, 2005, 2017
* Kymmenes 1985
* Yhdestoista 2007
* Kolmastoista 2013, 2015
* Neljästoista 2011

## Lähteet
Cryptolestes

**Cryptolestes** on kovakuoriaisten (Coleoptera) lahkoon kuuluva  pikkuhäröheimon (Laemophloeidae) suku. Sukuun kuuluu maailmanlaajuisesti ainakin yksitoista lajia. Lajien määrä vaihtelee eri lähteissä. Suvun lajeja elää viljavarastojen tuholaisina. Suvun lajeja voi olla vaikeaa tunnistaa toisistaan ilman tarkkaa tutkimusta. Suvun lajeja esiintyy maailmanlaajuisesti.

Lesehärö  (*Cryptolestes ferrugineus*)  on Suomessa varastoidun viljan pahimpia tuholaisia. Suomessa lesehärö luokitellaan vieraslajiksi.

## Sukuun kuuluvia lajeja
**[[Cryptolestes duplicatus]]* 
*Lesehärö (*Cryptolestes ferrugineus*) 
*Havupuuhärö (*Cryptolestes abietis*) 
*Savuhärö (*Cryptolestes weisei*) 
*Kaarnahärö (*Cryptolestes corticinus*) 
*Mustahärö (*Cryptolestes spartii*) 
**[[Cryptolestes capensis]]* 
*Viljahärö (*Cryptolestes pusillus*) 
**[[Cryptolestes pusilloides]]* 
*Turkinhärö (*Cryptolestes turcicus*) 
*Nilahärö (*Cryptolestes alternans*)

## Aiheesta muualla
*Laji.fi: Cryptolestes
*ITIS: Cryptolestes  
*University of Michigan, Animal Diversity Web (ADW): Cryptolestes  
*Bug Guide: Genus Cryptolestes 
*Pherobase: Semiochemicals of Genus Cryptolestes
Arokosteikko

**Arokosteikko** on osaksi vuotta kausittain kuivuva kosteikko, jossa esiintyy soiden kasvilajistoa, vaikka turvetta ei juurikaan ole.

Osana suoyhdistymiä arokosteikkoja tavataan etenkin Pohjois-Pohjanmaan länsi- ja keskiosissa ja usein hiekkamailla.

Kansanomaisina nimityksinä arokosteikoille ovat saattaneet esiintyä sanat *aro* tai *lakso*. Suomen kielen sana *[[aro]]* on ehkä päätynyt tätä kautta 1800-luvulla maantieteelliseen merkitykseensä mannerilmaston kuivana tasankomaana.

## Lähteet